„Anul acesta, ponderea vânzărilor online aproape s-a dublat față de 2016, ajungând la 35% din rulajul Austral - ceea ce confirmă și pentru România aceeași tendință înregistrată pe piețele internaționale: clienții caută eficiență și valoare crescută pe care să o primească odată cu fiecare achiziție pe care o fac, indiferent că este vorba despre companii multinaționale, antreprenoriale sau start-up-uri”, a declarat Ligia Rosu, coordonatorul activității de marketing și comunicare din cadrul grupului Austral.  În prezent, pe piața B2B (business to business), clienții își aleg furnizorul de produse și soluții pentru birou în funcție de capacitatea de a livra comenzi integrate, respectiv de platformele de gestiune și de comandă pe care le utilizează.